যতই সময় এগোচ্ছে, ততই জটিল হয়ে পড়ছে প্রেম। টেক-স্যাভি দম্পতিদের কাছে হাতে লেখা চিঠি-র খুব একটা মূল্য নেই এই তেমন। কিন্তু হোয়াটসঅ্যাপ-হাইক-মেসেঞ্জারের যান্ত্রিকতার বাইরে একটা ছোট্ট চিঠি কতটা গুরুত্বপূর্ণ হয়ে উঠতে পারে সম্পর্কের ক্ষেত্রে, সেই নিয়েই মন্দার বন্দ্যোপাধ্যায়ের নতুন শর্ট ফিল্ম ‘চিঠি’।  

প্রায় আধঘণ্টার এই স্বল্প দৈর্ঘ্যের ছবিতে অভিনয় করেছেন চার জনপ্রিয় টেলি-তারকা— জেসমিন রায়, অভিষেক বোস, মৌমিতা হরি ও সায়ক চক্রবর্তী। মূল এই চারটি চরিত্রকে কেন্দ্র করেই গড়ে উঠেছে ছবির গল্প— এক প্রেমিক-প্রেমিকা ও দুই প্রিয় বন্ধু। এই চারজনের মধ্যেই এসে পড়ে দু’টি চিঠি এবং বদলে যায় তাদের জীবনের গল্প। প্রেম-অভিমান-ভুল বোঝাবুঝি পেরিয়ে শেষ পর্যন্ত ঠিক কোথায় পৌঁছয় এই চারটি চরিত্র?
তার জন্য দেখতে হবে ছবিটি। প্রায় ২৪ মিনিটের এই ছবিটি একদিনেই বেশ ভাল সাড়া ফেলেছে সোশ্যাল মিডিয়ায়। দেখে নিতে পারেন এই ছবি নীচের লিঙ্কে ক্লিক করে—